bilverksted
Store norske leksikon,Teknologi og industri,Transport,Bil,Bilfag
Bilverksted, kjøretøyverksted er et verksted som utfører reparasjons- og vedlikeholdsarbeid på forskjellig typer kjøretøy mot vederlag.
Kjøretøyverksted omfatter alle typer kjøretøy og arbeid på disse, slik som lette og tunge kjøretøy, motorsykkel, traktor, karosseri/lakk, elektrisk og påbyggingsverksted med flere (§ 3).Bilverkstedet ledelse og utstyr må være godkjent av en av Statens vegvesens trafikkstasjoner. Verkstedet må ha en teknisk leder og en stedfortreder. Med Teknisk leder menes en som er ansvarlig for verkstedet og at utført arbeid på kjøretøy, utføres ifølge lover og forskrifter (§ 8).Teknisk leder må være heltidsansatt og ha fagbrev og relevant praksis for det virksomheten er godkjent for. Stedfortreder har ansvaret for verkstedet når teknisk leder ikke er til stede.Det finnes noen få unntak for å ikke trenge godkjenning (§ 5), slik som enkle mindre reparasjoner og utskiftinger som ikke er på bærende konstruksjoner eller på vitale komponenter slik som bremser ol.Forskriften gjelder for alle kjøretøyverksteder som skal utføre reparasjons-, vedlikeholds-, ombyggings-, oppbyggings- og påbyggingsarbeid på kjøretøy som angitt i § 2 og virksomheter som skal utføre arbeid etter særlig arbeidstillatelse som angitt i § 4. Les mer i Store norske leksikon bil